Ο **Ρομεό Λαβιά** (γαλλικά: *Roméo Lavia*, γεννημένος στις 6 Ιανουαρίου 2004) είναι Βέλγος επαγγελματίας ποδοσφαιριστής που παίζει ως αμυντικός μέσος για την Τσέλσι και την εθνική ομάδα του Βελγίου.

Προϊόν της ακαδημίας της Άντερλεχτ, έκανε το επαγγελματικό του ντεμπούτο για την Μάντσεστερ Σίτι το 2021, προτού πάρει μεταγραφή στη Σαουθάμπτον το 2022. Μετά τον υποβιβασμό της Σαουθάμπτον το 2023, αποκτήθηκε από την Τσέλσι με συνολικό ποσό 53 εκατομμυρίων λιρών.

Έκανε το ντεμπούτο του για την εθνική του ομάδα το 2023.

Καριέρα σε συλλόγους
--------------------

### Άντερλεχτ

Ο Λαβιά ήταν προϊόν των ακαδημιών της Άντερλεχτ. Έφτασε σε ηλικία οκτώ ετών στο προπονητικό τους κέντρο στο Neerpede, κοντά στις Βρυξέλλες.

### Μάντσεστερ Σίτι

Σε ηλικία δεκαέξι ετών, ο Λαβιά άφησε την Άντερλεχτ για τη Μάντσεστερ Σίτι το καλοκαίρι του 2020 και υπέγραψε το πρώτο του επαγγελματικό συμβόλαιο. Εντάχθηκε στην Κ18 όπου γρήγορα ξεχώρισε. Τον Νοέμβριο του ίδιου έτους, μετά από μόλις έντεκα εμφανίσεις, προβιβάστηκε στην Κ23. Μαζί με την ομάδα νέων κέρδισε το πρωτάθλημα νέων τον Απρίλιο του 2021 και ψηφίστηκε παίκτης της σεζόν.

Το καλοκαίρι του 2021, ξεκίνησε προπονήσεις με την πρώτη ομάδα. Έκανε το επαγγελματικό του ντεμπούτο σε ηλικία δεκαεπτά ετών, στις 21 Σεπτεμβρίου 2021, στον τρίτο γύρο του Κυπέλλου EFL 2021–22 εναντίον της Wycombe Wanderers. 

### Σαουθάμπτον

Στις 6 Ιουλίου 2022, εντάχθηκε στη Σαουθάμπτον και υπέγραψε πενταετές συμβόλαιο.  Αν και το ποσό δεν αποκαλύφθηκε επίσημα, αναφέρθηκε από το BBC Sport ότι άξιζε αρχικά 10,5 εκατομμύρια λίρες συν 3,5 εκατομμύρια λίρες σε πρόσθετα.  Αναφέρθηκε επίσης ότι οι όροι της συμφωνίας περιελάμβαναν ρήτρα 40 εκατομμυρίων λιρών επαναγοράς του παίχτη και ρήτρα πώλησης 20% για τη Μάντσεστερ Σίτι.

Στις 6 Αυγούστου 2022, έκανε το ντεμπούτο του σε μία ήττα με 4-1 ενάντια της Τότεναμ. Στις 30 Αυγούστου 2022, πέτυχε το πρώτο του γκολ στην νίκη της Σαουθάμπτον επί της Τσέλσι με 2-1, γίνοντας ο πρώτος γεννηθείς ποδοσφαιριστής του 2004 να σκοράρει στην Πρέμιερ Λιγκ.

### Τσέλσι

Στις 18 Αυγούστου 2023, Ο Λαβιά εντάχθηκε στην Τσέλσι, υπογράφοντας επταετές συμβόλαιο, με συνολικό ποσό 53 εκατομμυρίων λιρών.

Διεθνής καριέρα
---------------

Γεννημένος στο Βέλγιο, ο Λαβιά έχει καταγωγή από την Γκάνα. 

Στις 17 Μαρτίου 2023, έλαβε την πρώτη του κλήση στην εθνική Βελγίου για τα προκριματικά του EURO 2024 εναντίον της Σουηδίας και για το φιλικό με τη Γερμανία.

Παραπομπές
----------

1. ↑  fbref.com/en/players/ecad9aa5.
2. ↑  «Manchester City v Wycombe Wanderers». BBC Sport.. Ανακτήθηκε στις 21 September 2021.
3. ↑  «Saints swoop for Lavia». *Southampton FC*. 6 Ιουλίου 2022. Ανακτήθηκε στις 6 Ιουλίου 2022.
4. ↑  Minay, Mike (6 Ιουλίου 2022). «Romeo Lavia: Southampton sign 18-year-old from Manchester City for £10.5m». BBC Sport. Ανακτήθηκε στις 6 Ιουλίου 2022.
5. ↑  Romano, Fabrizio (6 Ιουλίου 2022). «Southampton close to buying Rangers' Joe Aribo after Roméo Lavia signs». The Guardian. Ανακτήθηκε στις 6 Ιουλίου 2022.
6. ↑  «Lavia joins Chelsea». *Chelsea FC*. 18 Αυγούστου 2023. Ανακτήθηκε στις 18 Αυγούστου 2023.
7. ↑  «Romeo Lavia: Chelsea sign Belgium midfielder from Southampton in £58m deal». *BBC Sport*. 18 August 2023.. Ανακτήθηκε στις 18 August 2023.
8. ↑  «Ghana's Romeo Lavia opens up on Manchester City move». *www.kickgh.com*. Αρχειοθετήθηκε από το πρωτότυπο στις 9 Ιανουαρίου 2023. Ανακτήθηκε στις 24 Σεπτεμβρίου 2023.
9. ↑  «Belgium coach Tedesco wields the axe for Euro qualifiers» (στα αγγλικά). *Reuters*. 17 March 2023.. Ανακτήθηκε στις 17 March 2023.
10. ↑  «Domenico Tedesco announces his first selection». *Royal Belgian Football Association*. 17 Μαρτίου 2023. Ανακτήθηκε στις 19 Μαρτίου 2023.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Βέλγιο
 |

 |